|  |
| --- |
| **M I N I S T E R U L  J U S T I Ţ I E I** |
| **11 octombrie 2012** |

**Comunicat de presă referitor la întâlnirea de lucru**

**privind strategia de informatizare a sistemului judiciar**

   În data de 10 octombrie 2012, la sediul Ministerului Justiţiei,  a avut loc  o întâlnire de lucru a Comisiei de monitorizare şi implementare a Strategiei de informatizare a sistemului judiciar pentru perioada 2013 - 2017.

   Şedinţa a fost condusă de domnul Secretar de Stat Ovidiu Puţura, în calitatea sa de preşedinte al comisiei. La lucrări a luat parte şi doamna Ministru Mona Maria Pivniceru precum şi reprezentanţi ai instituţiilor implicate în elaborarea Strategiei de informatizare a sistemului judiciar.

   Comisia de monitorizare şi implementare a Strategiei de informatizare a sistemului judiciar  este formată din reprezentanţi de la Înalta Curte de Casaţie şi Justiţie, Consiliul Superior al Magistraturii, Parchetul de pe lângă Înalta Curte de Casaţie şi Justiţie, Direcţia Naţională Anticorupţie, Inspecţia Judiciară, Oficiul Naţional al Registrului Comerţului şi Administraţia Naţională a Penitenciarelor, care au fost invitaţi şi au participat la lucrările comisiei.

   Comisia a elaborat principiile şi obiectivele de bază ale strategiei şi a analizat proiectele propuse de instituţiile din sfera sistemului judiciar, urmând ca la următoarea întrunire, strategia să fie supusă adoptării.

.

Ultimă actualizare: **11 octombrie 2012**